Francho Nagore - Biquipedia, a enziclopedia libre

# Francho Nagore

### De Biquipedia

Francho Nagore (Zaragoza, 1951 - ) ye un filologo e profesor unibersitario, autualmen fincato en Uesca (Aragón) dende 1977, que realizó una tesina sobre o pandicuto (dialeuto d'a luengua aragonesa propio d'a Bal de Tena - Pandicosa), concluyindo que esiste una luenga esferenciata d'o castellano en o Alto Aragón, con granizas similitudes gramaticals d'entre os diferens dialeutos d'ella que quedan esparditos en o territorio altoaragonés. Ista luengua rezibe o nombre de aragonés. A suya tesis dotoral bersó sobre a "Crónica de San Juan de la Peña" ("Coronica de San Chuan d'a Peña").

Pronto, Nagore publicará a suya "Gramática de la lengua aragonesa", antimas de bellas obras literarias, más que más poesía, en aragonés. Estió uno d'os fundadors d'o Consello d'a Fabla Aragonesa, asoziazión de carauter cultural, d'a que ha estato presiden dica l' año 2004. Tamién presidió o I Congreso ta ra normalizazión de l'aragonés, organizato por o Consello d'a Fabla y atras asoziazions en 1987, en o que se consensuoron e aproboron unas normas ortograficas d' uso en totas as bariedaz de l' aragonés, antimás de en a koiné.

Como poeta cal zitar os libros de poemas Sospiros de l'aire (1971), Cutiano agüerro (1977), Purnas en a zenisa (1984) e Baxo a molsa (1999).

Retrieved from "http://an.wikipedia.org../../../f/r/a/Francho_Nagore_416d.html"

Categorías: Literatura en aragonés | Escritors

##### Views

- Articlo
- Descusión
- Current revision

##### Rechirar

##### Atras luengas

- Español